องค์กรผู้บริโภคจะทำอย่างไร เมื่อสองยักษ์ใหญ่โทรคมนาคมของไทย ทรู-ดีแทค เดินหน้าควบรวมกิจการ
สองยักษ์ใหญ่โทรคมนาคมของไทย บริษัท ทรู คอร์ปอเรชั่น จำกัด (มหาชน) หรือทรู และ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือดีแทค กำลังมุ่งหน้าสู่กระบวนการควบรวมอย่างเป็นทางการ หลังจากที่ต้องรอไฟเขียวจากผู้คุมกฎอย่าง คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช.  (สำนักงาน กสทช. จัดตั้งขึ้นตามพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. 2553)  เป็นเวลากว่า 1 ปี

กสทช. หรือ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ได้ลงมติเพียง "รับทราบ" การควบรวมกิจการของสองบริษัทดังกล่าวเท่านั้น ค่อนข้างสวนทางกับความเห็นของภาคประชาสังคม นำโดยสภาองค์กรของผู้บริโภค

นั่นจึงนำไปสู่การขับเคลื่อนกดดันทุกทาง รวมทั้งหลังจากที่ กสทช. มีมติดังกล่าว สภาองค์กรของผู้บริโภคได้ร่วมกันกับกลุ่มผู้บริโภคฟ้องศาลปกครองขอเพิกถอนมติ ก﻿สทช. ไฟเขียวควบรวมทรู-ดีแทค

แต่ศาลปกครองยกฟ้องคำร้องที่ขอให้ชะลอการบังคับใช้มติของ กสทช. ไปแล้วเมื่อวันที่ 10 ธ.ค. 2565 และทำให้ทั้งทรูและดีแทค สามารถดำเนินการเกี่ยวกับการควบรวมกิจการต่อไปได้ในระหว่างการรอคำตัดสินจากศาล
1.ความรู้พื้นฐานกฏหมาย,92.ข่าวสารทั่วไป สถิติต่างๆ,95.กฎหมายการแข่งขันทางการค้า-ควบคุมราคา